Diari Oficial de la Generalitat Valenciana


Sumari del DOGV 6681, del 29-12-2011 (2011/13538)

ORDRE 9/2011, de 27 de desembre, de la Conselleria d'Hisenda i Administració Pública, per la qual es modifica el règim de suspensió de les autoritzacions d'explotació de màquines de tipus B o recreatives amb premi, destinades a ser instal·lades en bars, cafeteries, restaurants, clubs, càmpings i anàlegs.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6681

Data del DOGV
:   29-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/13186


Data del document
:   27-12-2011

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * joc d'atzar
    * reglamentació comercial
    * legislació
    * procediment administratiu
    * joc automàtic

ORDRE 9/2011, de 27 de desembre, de la Conselleria d'Hisenda i Administració Pública, per la qual es modifica el règim de suspensió de les autoritzacions d'explotació de màquines de tipus B o recreatives amb premi, destinades a ser instal·lades en bars, cafeteries, restaurants, clubs, càmpings i anàlegs. [2011/13142]  
El Decret 144/2002, de 10 de setembre, del Consell, limita la concessió de noves autoritzacions d'explotació de màquines de tipus B o recreatives amb premi destinades a ser instal·lades en bars, cafeteries, restaurants, clubs, càmpings i establiments anàlegs, amb l'excepció dels supòsits de trasllat o substitució de màquines regulats en el Decret 115/2006, de 28 de juliol, del Consell, pel qual s'aprova el reglament de màquines recreatives i d'atzar.   
L'article 3 de l'assenyalat Decret 144/2002, de 10 de setembre, del Consell, establix que la conselleria competent en matèria de joc elaborarà, com a màxim cada dos anys, un estudi sobre l'oferta i la demanda de joc de màquines de tipus B o recreatives amb premi en bars, cafeteries, restaurants, clubs, càmpings i anàlegs, que existisca en l'àmbit de la Comunitat Valenciana.  
La Secretaria Autonòmica d'Hisenda i Pressupostos va efectuar la valoració corresponent en data 14 de novembre de 2011. En l'informe s'afirma que, d'acord amb la Llei de Mesures Fiscals, de Gestió Administrativa i Financera i d'Organització de la Generalitat, la limitació prevista en el Decret 144/2002 ha d'alçar-se amb l'objecte d'autoritzar la concessió de noves autoritzacions d'explotació únicament per a màquines de tipus B d'un sol jugador que tinguen limitada l'aposta màxima a 10 cèntims d'euro i que no permeten la realització de partides simultànies.  
Per tot això, fent ús de les facultats que em conferix l'article 28 de la Llei 5/1983, de 30 de desembre, del Consell i de l'autorització continguda en la disposició addicional del Decret 144/2002, de 10 de setembre, del Consell, pel qual s'acorda la suspensió de noves autoritzacions d'explotació de màquines de tipus B o recreatives amb premi, destinades a ser instal·lades en bars, cafeteries, restaurants, clubs, càmpings i anàlegs,  
  
ORDENE  
  
Article 1. Alçament de la suspensió  
A partir de l'entrada en vigor de la present ordre es podran concedir noves autoritzacions d'explotació de màquines de tipus B o recreatives amb premi d'un sol jugador que tinguen limitada l'aposta màxima a 10 cèntims d'euro i que no permeten la realització de partides simultànies destinades a ser instal·lades en bars, cafeteries, restaurants, clubs, càmpings i anàlegs.   
  
Article 2. Límit quantitatiu  
El nombre màxim de noves autoritzacions d'explotació de màquines de tipus B o recreatives amb premi d'un sol jugador que tinguen limitada l'aposta màxima a 10 cèntims d'euro i que no permeten la realització de partides simultànies, serà per a cada operador el nombre enter que resulte d'aplicar el 10% al nombre d'autoritzacions vigents i no suspeses temporalment que posseïsca en el moment de l'entrada en vigor de la present ordre.  
  
Article 3. Límit temporal  
El termini per a sol·licitar les autoritzacions d'explotació de les màquines de tipus B assenyalades en l'article anterior finalitza el dia 31 de desembre de 2013.   
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 27 de desembre de 2011  
  
El conseller d'Hisenda i Administració Pública,  
JOSÉ MANUEL VELA BARGUES